*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumu.

***1.jautājums:*** *Saskaņā ar Atklātā konkursa nolikuma 16.4.3. punktu, pretendentiem ir jānodrošina speciālists, kuram ir būvprakses sertifikāts elektroietaišu projektēšanā (līdz 1 kV) un pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) vismaz 500 m gaisvadu elektrolīniju (līdz 1kV), tajā skaitā, vismaz 21 balsta izbūves vai pārbūves projektēšanā.*

*Iepazīstoties ar iepirkuma dokumentāciju, pretendents nevar konstatēt, kur iepirkuma priekšmeta ietvaros paredzēta gaisvadu elektrolīnijas (līdz 1 kV), tai skaitā ar balstiem projektēšana. Arī AS “Sadales tīkls” izdotajos tehniskajos noteikumos, kuri pievienoti iepirkuma dokumentācijai, nav uzrādīts, ka jāveic gaisvadu elektrolīnijas projektēšana.. Līdz ar to, lūdzam Pasūtītāju skaidrot, kādu tieši iepirkuma priekšmetā paredzēto darbu projektēšanai ir jānodrošina atklātā konkursa nolikuma 16.4.3. punktā paredzētais speciālists?*

*Lūdzam arī skaidrot, vai šajā gadījumā kā gaisvadu elektrolīnija ir saprotama tieši tāda gaisvadu elektrolīnija, kas noteikta LEK energostandartos vai arī ar gaisvadu elektrolīniju ir saprotama jebkura līdz 1 kV elektrolīnija (piemēram – piekarkabeļa līnija vai kontakttīkla līnija), kura tiek montēta uz balstiem un atrodas gaisā?*

**Atbilde:** Paskaidrojam, ka šī nolikuma izpratnē gaisvadu elektrolīnija saprotama kā elektrolīnija (vadu, kabeļu, izolatoru un nesošo konstrukciju kopums elektroenerģijas pārvadei no viena tīkla punkta uz otru), kuras vadi vai piekarkabeļi nostiprināti balstos noteiktā augstumā virs zemes. Arī elektrotransporta kontakttīkls pēc savas funkcijas veic elektroenerģijas pārvadi kontakttīklā elektrotransporta kustības nodrošināšanai un kontakttīklā ietilpstošie gaisvadi tiek stiprināti balstos noteiktā augstumā virs zemes, un līdz ar to atbilst gaisvadu elektrolīnijas jēdzienam. Ņemot vērā to, ka būvniecības iecere paredz tramvaja un trolejbusa kontakttīkla projektēšanu kopumā vairāk kā 2,15 km garā posmā, t.sk. paredzot balstu un uzkarsistēmas jeb gaisvadu būvniecību, tad pretendentam ir jānodrošina speciālists ar pieredzi jebkuru 500 m gaisvadu elektrolīniju (līdz 1kV), tajā skaitā, vismaz 21 balsta izbūves vai pārbūves projektēšanā.

***2.jautājums****: Saskaņā ar Atklātā konkursa nolikuma 17.1.4. punktu, pretendentiem ir jābūt pieredzei vismaz 21 (divdesmit viena) elektrolīniju balsta izbūvē vai pārbūvē un objekts (-i), kurā (-os) veikta šo balstu izbūve vai pārbūve ir pilnībā pabeigts (-i) un nodots (-i) ekspluatācijā. Lūdzam skaidrot, vai atbilstoši prasībai, kā elektrolīniju balsti tiks uzskatīti apgaismojuma balsti un/vai arī kontakttīkla balsti?*

**Atbilde:** Skaidrojam, ka šī nolikuma izpratnē elektrolīnija ir vadu, kabeļu, izolatoru un nesošo konstrukciju kopums elektroenerģijas pārvadei no viena tīkla punkta uz otru, tādējādi arī apgaismojuma infrastruktūra un kontakttīkls pēc savas funkcijas atbilst elektrolīnijas jēdzienam. Līdz ar to pieredzei atbilstoši būvdarbi ir jebkuru 21 gaisvadu vai pazemes elektrolīniju balstu izbūve vai pārbūve, ja objekts (-i), kurā (-os) veikta šo balstu izbūve vai pārbūve, ir pilnībā pabeigts (-i) un nodots (-i) ekspluatācijā.

***3.jautājums:*** *Atklātā konkursa nolikuma 18.9. punktā attiecībā uz ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts ir norādīts, ka jāsniedz - apliecinājumu, ka gadījumā, ja pretendents konkursa otrajā kārtā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.*

*Tā kā, konkurss ir paredzēts vienā kārtā, lūdzam precizēt apliecinājumā iekļaujamo informāciju.*

**Atbilde:** informējam, ka attiecībā uz ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt 16.4.1.-16.4.9.punktā un 17.2.1.-17.2.6.punktā norādītos pakalpojumus un apliecinājumu, ka gadījumā, ja pretendents konkursā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Iepirkumu komisijas priekšsēdētāja Inta Novika